Šis STEAM projektas apibendrina ir įtvirtina pamokas apie žmogaus ir aplinkos dermę, kaip atpažinti augalus (medžius) pagal jų požymius, įtvirtina žinias apie atpažinimų raktus, medžių rūšis, jų amžiaus skaičiavimą pagal rieves. Taip pat tai puiki galimybė bendradarbiauti su miškų urėdijos darbuotojais, susipažinti su miškininko profesija (jei projektas vykdomas kartu su miškų urėdija), artimiausioje aplinkoje augančiais medžiais, jų augimvietėms būdingais požymiais, tirti dirvos savybes, jos rūgštingumą ir įtaką augmenijai. Šio projekto metu kartu su miškininkais vaikai praktiškai išmoksta taisyklingai pasodinti medelį, parinkti jam tinkamiausią augimvietę bei apsaugoti jauną ūglį nuo aplinkos veiksnių (sumindžiojimas, nušienavimas, viršūnės nukandimas, nepalankios oro sąlygos, kenkėjai) sukuriant dizainą ir pagaminant ūglio apsaugą iš tinkamiausių medžiagų.

|  |  |  |  |
| --- | --- | --- | --- |
| **S**  **SCIENCE** | Mokomasi saugiai ir etiškai elgtis ir tyrinėti gamtoje. Tyrinėjama gamtinės buveinės organizmų įvairovė artimoje aplinkoje, mokomasi atpažinti organizmus, naudojantis organizmų atpažinimo raktais. Mokomasi paaiškinti K. Linėjaus sudaryto mokslinio rūšies pavadinimo svarbą grupuojant organizmus; apibūdinti rūšį. |  | **Lietuvių kalba.**  Rašomi aiškinamieji tekstai, pavyzdžiui, kaip kas nors veikia, atliekama, kaip kas nors vyksta, atsitinka. Mokomasi tekstą papildyti vaizdiniais elementais (pvz., piešiniu, rodyklėmis, nesudėtinga schema). Rašomi trumpi informaciniai tekstai, instrukcija. Mokomasi parašyti argumentuotą nuomonę (pvz., pasiūlymas, atsiliepimas). |
| **T**  **TECHNOLOGY** | Taikomi nesudėtingų gaminių, jų detalių projektavimo elementai: idėjos eskizavimas, elementaraus brėžinio sudarymas, formos kūrimas. Nagrinėjami konstrukcinių medžiagų jungimo būdai, priemonės, taikymo pavyzdžiai. |
| **E**  **ENGINERING** | Projektavimas, skaičiavimas ir konstravimas. Susipažinus su aplinkoje esančiais pavojais ūgliui užaugti iki medelio, projektuojama ir konstruojama jam skirta apsauga. Įvertiname projektą ir sukonstruotą ūglio apsaugą pagal kriterijus. | **Informacinės technologijos**  Programėlės augalų atpažinimui, pvz.: **PlantNet**, **PictureThis**, **PlantSnap**, arba **Seek by iNaturalist.** |
| **A**  **ARTS** | Skirtingų konstrukcinių medžiagų ir technikų kūrybiškas panaudojimas/pritaikymas norimiems rezultatams išgauti. |
| **M**  **MATHEMATICS** | Aptariama metrinė matavimo sistema, matavimo vienetai. Praktinėse situacijose mokoma(si) įvertinti realių objektų dydžius. Matavimo vienetai stambinami ir smulkinami. Paaiškinama, ką vadiname brėžiniu, kuo jis skiriasi nuo piešinio. Apskaičiuojamas medžio aukštis pagal šešėlio ilgį. | **Anglų kalba**  Types of trees nearby: pine, spruce, birch, oak, elm. Parts of a tree: roots, stem, leaves, branches, seeds, fruits. |

**Projekto metodinę medžiagą sudaro:** Šis aiškinamasis integracijos lapas, veiklos planas, mokinio lapai, miško medžių kortelės

**Galima projekto metodinė medžiaga:**